หุ้นเปิดบ่ายย่อตัวเล็กน้อย
ดัชนีตลาดหุ้นไทยเปิดทำการในช่วงภาคบ่ายที่ระดับอ่อนตัวลงเล็กน้อยจากช่วงครึ่งวันทำการเช้าซึ่งปิดตลาดที่ระดับ 807.43 จุดเพิ่มขึ้น 4.86 จุด โดยขณะนี้ดัชนีซื้อขายที่ระดับ 806.88 จุดเพิ่มขึ้น 4.31 จุดหรือ 0.55% มูลค่าการซื้อขาย 12,523.05 ล้านบาท
5 ก.ค. 2553

ดัชนีตลาดหุ้นไทยเปิดทำการในช่วงภาคบ่ายที่ระดับอ่อนตัวลงเล็กน้อยจากช่วงครึ่งวันทำการเช้าซึ่งปิดตลาดที่ระดับ 807.43 จุดเพิ่มขึ้น 4.86 จุด โดยขณะนี้ดัชนีซื้อขายที่ระดับ 806.88 จุดเพิ่มขึ้น 4.31 จุดหรือ 0.55% มูลค่าการซื้อขาย 12,523.05 ล้านบาท 
นักวิเคราะห์จากบล.พัฒนสิน (CNS) กล่าวว่า วันนี้มองว่าดัชนีน่าจะเคลื่อนไหวในกรอบแนวรับแรกที่ 798 จุดและแนวรับถัดไปที่ 792  จุดส่วนแนวต้านแรกจะอยู่ที่ 809 จุดและแนวต้านถัดไปที่ 812 จุด 
อย่างไรก็ตามในแง่ของการลงทุนไม่แนะนำให้นักลงทุนเข้าไปไล่ราคาหุ้นแต่ให้แนะนำให้ขายทำกำไรในหุ้นที่อิงกับเศรษฐกิจโลกคือปตท.(PTT)บริษัทปตท.เคมิคอล(PTTCH) เพราะขณะนี้นักลงทุนมีความกังวลกับการฟื้นตัวของเศรษฐกิจโลกหลังจากตัวเลขเศรษฐกิจของสหรัฐออกมาไม่ค่อยดี และมีผู้จัดการกองทุนขนาดใหญ่ประกาศลดน้ำหนักการลงทุนในหุ้นลงเหลือแค่ 50%     และหุ้นที่หมดข่าวดีระยะสั่นเช่นหุ้นรับเหมาก่อสร้าง ทั้งอิตาเลียนไทยดิเวล๊อปเมนต์ (ITD)ช.การช่าง(CK) ขณะเดียวกันแนะนำให้นักลงทุนสะสมหุ้นเกษตร-อาหารเพราะยังมีการเติบโตของกำไรและปันผลที่ดี
ด้านบล.ธนชาตระบุว่า ปัจจัยบวกที่จะมีผลต่อดัชนีตลาดหุ้นคือลุ้นรัฐบาลประกาศยกเลิกพรก.ฉุกเฉินหลังจากใช้มารวม 3เดือนและหากจะใช้ก็จะเลือกใช้ในบางจังหวะ รวมถึงการเข้ามาเก็งกำไรในหุ้นกลุ่มธนาคารพาณิชย์ที่จะประกาศงบการเงินในงวดไตรมาส2ปี2553ที่คาดว่าน่าจะออกมาดี อย่างไรก็ตามหากดัชนีสามารถยืนเหนือ 809 จุดดก็ให้เป็นโอกาสซื้อเพราะมองว่ามีโอกาสที่ดัชนีหุ้นจะวิ่งไปต่อที่ 860 จุด